
OBEC CHORVÁTSKY GROB
Námestie Josipa Andriča 17, 900 25 Chorvátsky Grob   
        

Poznámky 
konsolidovanej účtovnej závierky
obce Chorvátsky Grob  k 31.12.2025


Čl. I
Všeobecné údaje

Identifikačné údaje  konsolidujúcej účtovnej jednotky:

	Názov konsolidujúcej účtovnej jednotky:
	Obec Chorvátsky Grob

	Sídlo konsolidujúcej účtovnej jednotky:
	Námestie Josipa Andriča 17, 
900 25  Chorvátsky Grob

	Identifikačné číslo:
	00 304 760

	Dátum zriadenia konsolidujúcej účtovnej jednotky:
	01.01.1991, 
podľa zákona č. 369/1990 Zb.




Identifikačné údaje o konsolidovaných účtovných jednotkách (ÚJ):

	Obec má od  v súčasnosti v zriaďovateľskej pôsobnosti dve rozpočtové organizácie. V konsolidovanom celku obce je aj jedna obchodná spoločnosť - Obecný podnik služieb Chorvátsky Grob, s. r. o, ktorú založila obec a je jediným spoločníkom. Podiel obce na základnom imaní, ako aj  hlasovacích právach  predstavuje 100 %.

	Názov 
konsolidovanej účtovnej jednotky
	Sídlo konsolidovanej ÚJ
	Dátum založenia konsolidovanej ÚJ

	Základná škola s materskou školou  Chorvátsky Grob
	Školská 4
900 25  Chorvátsky Grob
	01.07.2002

	Základná škola s materskou školou  Javorová alej
	Javorová alej 1, 
900 25  Chorvátsky Grob
	01.09.2022

	Obecný podnik služieb Chorvátsky Grob, s. r. o
	Námestie Josipa Andriča 17, 
900 25  Chorvátsky Grob
	13.03.2015



Konsolidovaná účtovná závierka konsolidovaného celku Obec Chorvátsky Grob (ďalej len „obec) bola zostavená v súlade so zákonom č. 431/2002 Z. z. o účtovníctve v znení neskorších predpisov (ďalej len ,,zákon o účtovníctve“) a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008–31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov.

	Konsolidovaný celok obce sa oproti roku 2024 nezmenil. 

	Prehľad o účtovných jednotkách konsolidovaného celku je uvedený v  tabuľkovej časti „Údaje o konsolidovanom celku“ – tabuľka č. 1.

	Obec je súčasťou súhrnného celku verejnej správy Slovenskej republiky.

Informácie o vedúcich predstaviteľoch a o zamestnancoch konsolidovaného celku: 

	Starostka obce: 
	JUDr. Vladimíra Vydrová – od 10.12.2018

	Zástupca starostu:
	Ing. Ján Granec

	Hlavný kontrolór:
	PhDr. Zlatica Opáleková – vo funkcii bola od 08.04.2020 do 31.12.2025



[bookmark: _Hlk54775049]Počet zamestnancov  konsolidovaného celku obce bol v roku 2025 168, z toho 17 vedúcich zamestnancov (v roku 2024 bolo 168 zamestnancov, z toho 17 vedúcich).

Informácia o splnení predpokladu nepretržitého pokračovania v činnosti účtovnej jednotky:

Konsolidovaná účtovná závierka Obce bola zostavená za predpokladu nepretržitého trvania činnosti v súlade so zákonom o účtovníctve a nadväzujúcim právnymi predpismi.

Zmeny účtovných metód a účtovných zásad:

	Účtovné metódy a všeobecné zásady boli účtovnou jednotkou konzistentne aplikované.


Informácie o metódach oceňovania použitých pri ocenení  jednotlivých položiek konsolidovanej účtovnej závierky obce:

Pri oceňovaní majetku a záväzkov sa uplatňuje zásada opatrnosti. Za základ sa berú všetky riziká, straty a zníženia hodnoty, ktoré sa týkajú majetku a záväzkov a sú známe ku dňu zostavenia účtovnej závierky.

Dlhodobý hmotný a nehmotný majetok nakupovaný sa oceňuje obstarávacou cenou, ktorá zahrňuje cenu obstarania a náklady súvisiace s obstaraním (montáž). Súčasťou obstarávacej ceny dlhodobého nehmotného a hmotného majetku nie sú úroky z úverov a realizované kurzové rozdiely.

Dlhodobý majetok vytvorený vlastnou činnosťou sa oceňuje vlastnými nákladmi, ktoré predstavujú všetky priame náklady vynaložené na výrobu alebo inú činnosť a všetky nepriame náklady vzťahujúce sa na výrobu alebo inú činnosť.

Dlhodobý nehmotný a hmotný majetok nadobudnutý darovaním sa oceňuje reálnou hodnotou.

Dlhodobý majetok nadobudnutý prevodom správy sa oceňuje cenou, v ktorej sa doteraz viedol v účtovníctve.

Dlhodobý finančný majetok sa oceňuje obstarávacou cenou. Obstarávacia cena zahŕňa cenu, za ktorú sa majetok obstaral a náklady súvisiace s jeho obstaraním.

Nakupované zásoby sa oceňujú obstarávacou cenou, ktorou je cena obstarania vrátane nákladov súvisiacich s obstaraním ako napr. prepravné, provízia, poistné a zľavy.  

Zásoby vytvorené vlastnou činnosťou sa oceňujú vlastnými nákladmi t.j. priamymi nákladmi vynaloženými na tvorbu zásob ako aj časťou nepriamych nákladov, ktoré sa k tvorbe zásob vzťahujú. 

Pohľadávky sa oceňujú v menovitej hodnote.

Cenné papiere a podiely sa oceňujú obstarávacími cenami, vrátane nákladov súvisiacich s obstaraním.  

Peňažné prostriedky a ceniny sa oceňujú ich menovitou hodnotou.

Záväzky sa pri ich vzniku oceňujú menovitou hodnotou.

Ak sa pri inventarizácii zistí, že suma záväzkov je iná ako ich výška v účtovníctve, uvedú sa záväzky v účtovníctve a v účtovnej závierke v tomto zistenom ocenení.


Čl. II
Informácie o metódach a postupoch konsolidácie

Konsolidovaná účtovná závierka obce bola zostavená v súlade so zákonom 
č. 431/2002 Z. z. o účtovníctve v znení neskorších predpisov a v súlade s Opatrením Ministerstva financií Slovenskej republiky zo dňa 17. decembra 2008 č. MF/27526/2008 – 31, ktorým sa ustanovujú podrobnosti o metódach a postupoch konsolidácie vo verejnej správe a podrobnosti o usporiadaní a označovaní položiek konsolidovanej účtovnej závierky vo verejnej správe v znení neskorších predpisov. 

V rámci konsolidácie konsolidovaného celku obce boli eliminované vzájomné pohľadávky, záväzky, náklady a výnosy, bola vykonaná konsolidácia kapitálu. Prehľad eliminácií konsolidovaného celku je uvedený v Čl. V.

Zahrnutie konsolidovaných účtovných jednotiek do konsolidovanej účtovnej závierky:

	Názov resp. obchodné meno
konsolidovanej ÚJ
	Metóda
úplnej konsolidácie
	Metóda podielovej konsolidácie
	Metóda vlastného imania

	Obec Chorvátsky Grob
	Áno
	
	

	Základná škola s materskou školou
	Áno
	
	

	Základná škola s materskou školou Javorová alej
	Áno
	
	

	Obecný podnik služieb Chorvátsky Grob, s.r.o.
	Áno
	
	



Pri dcérskych účtovných jednotkách bola použitá metóda úplnej konsolidácie.

Moment prvej konsolidácie kapitálu:
· pri  rozpočtových organizáciách je to deň ich zriadenia,
· pri  príspevkových  organizáciách je to deň ich zriadenia,
· pri obchodných spoločnostiach je to deň obstarania podielov.

	V roku 2025  sa medzi účtovnými jednotkami konsolidovaného celku obce neuskutočnil nákup, resp. predaj majetku. Preto nebolo potrebné vykonať konsolidáciu medzivýsledku.


Čl. III
Informácie o údajoch aktív a pasív

Základné informácie k údajom vyplnených v prehľadoch:

Bezprostredne predchádzajúce účtovné obdobie bolo k 31.12.2024.

Bežné účtovné obdobie sa vykazuje k 31.12.2025.

Prírastok / zvýšenie je prvotné vykázanie obstarania dlhodobého nehmotného a dlhodobého hmotného majetku akoukoľvek formou, t.j. zvýšenie aktív (napr. kúpa, darovanie).

Úbytok / zníženie je vykázanie zníženia aktív (napr. predaj, darovanie).

Eliminácia  je vylúčenie hodnoty niektorej položky z konsolidácie.

Prehľad o pohybe údajov na strane aktív a na strane pasív  súvahy sa nachádza v prílohe č. 1 - konsolidovaná súvaha.


Dlhodobý nehmotný majetok a dlhodobý hmotný majetok:

	Prehľad pohybu dlhodobého nehmotného a dlhodobého hmotného majetku od 01.01.2025 do 31.12.2025 je uvedený v prílohe, v tabuľkovej časti „Prehľad DNM a DHM“ – tabuľka č. 2.

	Prehľad dlhodobého finančného majetku účtovnej jednotky od 01.01.2025 do 31.12.2025 je uvedený v prílohe, v tabuľkovej časti „Realizovateľné cenné papiere“ – tabuľka č. 4.

Obec vlastní akcie Bratislavskej vodárenskej spoločnosti, a.s. v mene EUR, ktoré predstavujú hodnotu 571.299,47 € a v Prima banke Slovensko, a.s. v hodnote 1.197 €.

Pohľadávky:

	Vývoj opravných položiek k pohľadávkam, ako aj rozdelenie pohľadávok podľa splatnosti sú uvedené v tabuľkovej časti – tabuľky  č. 8 a 9.

Najvýznamnejšou položkou pohľadávok sú pohľadávky z daňových a nedaňových príjmov obce.

Najväčší podiel na vykázaných krátkodobých pohľadávkach má obec. Najvyššie pohľadávky obec  eviduje v rámci nedaňových príjmov - za nájomné, poplatok za rozvoj a pohľadávky z vystavených faktúr.

Finančný majetok:

	Ako finančný majetok sú vykázané prostriedky v pokladnici a prostriedky na účtoch v bankách. Účtami v bankách môže účtovná jednotka voľne disponovať.


Časové rozlíšenie aktív:

	Prehľad významných položiek časového rozlíšenia aktív konsolidovaného celku obce je uvedený v tabuľkovej časti – tabuľka č. 10 a 11.


Vlastné imanie:

	Prehľad vlastného imania účtovnej jednotky od  01.01.2025  do  31.12.2025 je uvedený v tabuľkovej časti – tabuľka č. 12.


Rezervy:

	Prehľad o tvorbe a použití dlhodobých aj krátkodobých rezerv konsolidovaného celku od 01.01.2025 do 31.12.2026 je uvedený v tabuľkovej časti – tabuľky č. 13 a 14. Konsolidovaný celok tvoril  krátkodobé rezervy v celkovej hodnote 32.772,40 €.


Záväzky:

	Prehľad záväzkov podľa splatnosti je uvedený v tabuľkovej časti – tabuľka č. 15.
Konsolidovaný celok eviduje aj záväzky po lehote splatnosti.

Dlhodobé a krátkodobé záväzky spolu predstavujú 2.796.646,13 €.

Konsolidovaný celok vykazuje dlhodobé  záväzky vo výške 36.144,03 €, z ktorých predstavujú záväzky zo sociálneho fondu. Obec má uzatvorené lízingové zmluvy na nákup techniky, kde sú splátky rozložené do roku 2026, z čoho tvoria dlhodobé záväzky 0€.

Konsolidovaný celok vykazuje krátkodobé  záväzky vo výške 2.771.158,10€, ktoré sa týkajú predovšetkým záväzkov vyplývajúcich dodávateľsko-odberateľských vzťahov (2.229.754,27€) a z pracovno-právnych vzťahov (187.150,68€).







Bankové úvery:

	Prehľad bankových úverov je uvedený v tabuľkovej časti poznámok – tabuľka č. 16.

Časové rozlíšenie pasív:

	Prehľad významných položiek časového rozlíšenia účtovnej jednotky k 31.12.2025 je uvedený v tabuľkovej časti – tabuľky  č. 17 a 18.



Čl. IV - Informácie o nákladoch a výnosoch
	

NÁKLADY:

	Prehľad nákladov na služby, ostatných prevádzkových nákladov a ostatných finančných nákladov je uvedený v tabuľkovej časti – tabuľky č. 19, 20 a 21.  

VÝNOSY:
Prehľad ostatných výnosov z prevádzkovej činnosti  je uvedený v tabuľkovej časti – tabuľka č. 22.










Čl. V  -  Vykonané eliminácie pre konsolidované výkazy


[bookmark: _Hlk54795178]	V rámci položiek aktív a pasív, nákladov a výnosov konsolidovaných účtovných jednotiek boli vykonané konsolidačné operácie. Prehľad eliminácií  v rámci konsolidácie obce za rok 2025 uvádzame v nasledujúcom prehľade. 
	Číslo elimin.
	Eliminácia transakcií Obec a Obecný podnik služieb (OPS)
	r. 2024

	1
	Eliminácia majetkového podielu obce  v Obecnom Podniku Služieb (účet 427)
	-5 000,00 

	2
	Eliminácia účtu 413 - preúčtovanie účtu 413 - Ostatné kapitálové fondy OPS na účet 428 - Nevysporiadaný VH 
	-10 549,00 

	Číslo elimin.
	Eliminácia transakcií obce a RO (ZŠsMŠ Školská a ZŠ s MŠ Javorová alej)
	 

	 ZŠ s MŠ JA
	
	 

	1
	Eliminácia účtu 588 RO (ZŠsMŠ) a účtu 699 Obec
	-220 849,50 

	2
	Eliminácia účtu 589 RO (ZŠsMŠ) a účtu 699 Obec
	-396,50

	3
	Eliminácia účtu 351 RO (ZŠsMŠ) a účtu 351 Obec
	-396,50

	4
	Eliminácia transferu z Obce  584 na RO (ZŠsMŠ) - účtu  691 - bežné transfery
	-536 855,53
 

	5
	Eliminácia transferu z Obce 584 na RO (ZŠsMŠ) - účtu  692 - kapitálové transfery (odpisy)
	-4 266,84 

	6
	Eliminácia účtu 355 RO (ZŠsMŠ) a účtu 355 Obec
	-8 056,52 

	ZŠsMŠ Škol
	 
	 

	1
	Eliminácia účtu 588 RO (ZŠsMŠ JA) a účtu 699 Obec
	-175 395,10 

	4
	Eliminácia transferu z Obce  584 na RO (ZŠsMŠ JA) - účtu  691 - bežné transfery
	-408 411,61 

	5
	Eliminácia účtu 355 RO (ZŠsMŠ JA) a účtu 355 Obec 
	-125 682,66 

	6
	Eliminácia účtu 692 RO (ZŠsMŠ JA) a účtu 584 Obec - kapitálové transfery
	-922,44





Čl. VI
Informácie o skutočnostiach, ktoré nastali po dni, ku ktorému sa zostavuje konsolidovaná účtovná závierka, do dňa jej zostavenia


Po 31.12.2025 nenastali také udalosti, ktoré by si vyžadovali vykázanie v účtovnej závierke  za rok 2025. 


Prílohy:
1. Konsolidovaná súvaha k 31.12.2025
2. Konsolidovaný výkaz ziskov a strát k 31.12.2025
3. Tabuľková časť poznámok



V Chorvátskom Grobe, dňa 10.7.2026

